钦定古今图书集成/明伦汇编/宫闱典/第003卷 > 荆川稗篇 > 《内外论》
## 钦定古今图书集成/明伦汇编/宫闱典/第003卷 > 荆川稗篇 > 《内外论》

按：《内宰》《寺人》《阍人》《世妇》《女史》等职所言后宫，其辞不
一。曰“内宫”，对王宫为外而言；曰“北宫”，对王宫为南而
言；曰“中门”，以内外之中而言：曰“王内”，曰“王之北宫”，曰
王宫中门，并系之王而言也。其曰“六宫”者，乃后所立
六宫，拟于六官者，故曰“以阴礼教六宫，帅六宫之人
而生穜稑之种”是也。其曰“女宫”者，乃民间女服事于
六宫，典司职事于后宫之旁者，故曰“帅女宫而致于
有司”，“帅女宫而濯溉为齐盛，莅陈女宫之具观”《寺人》
称“掌王之内人及宫中之戒令。”王之内人，则指女御
言。宫女即女宫之人，故不系之王也。夫所谓六宫者，
旧说以为王有六寝，后象王立六宫而居之，亦正寝
一，燕寝五，夫此但足以为六寝耳，苟以此而当六宫，
则王之六寝亦可以称六官乎？《记》曰：“古者天子后立
六宫，三夫人，九嫔，二十七世妇，八十一御妻，以听天
下之内治，以明章妇顺，故天下内和而家理。天子立
六官，三公九卿，二十七大夫，八十一元士，以听天下
之外治，以明章天下之男教，故外和而国治。”愚谓天
子之六官，天地春夏秋、冬后之六宫，其职掌亦略相
似。凡后、夫人进御，与夫内外命妇之命爵，宫卿、宫女
之进退，及酒浆之事，皆属天。凡师氏保傅教化之道，
与夫蚕桑立市春馔之事，皆属地。“春掌礼乐”，凡器数
祝史之类；“夏掌政令及拜爵，救日月”之类；“秋掌典刑，
及刑女”之类；“冬、掌。”〈缺〉事，若丝枲、宫室、死丧之类，盖自
有一定而不可易者，此则所谓六宫也。六宫立矣，求
人而治之，于是有内外命妇之官。所谓内命妇者，三
夫人之于后，犹三公之于王，坐而论妇礼，故无官职。
九嫔掌六宫之事，秩比于卿。世妇取于国中，以广继
嗣，治礼事，秩比于大夫。女御亦取于民间。盖六宫不
能无役使，因而得进御，故以为名，秩比于元士者也。
然《传》曰：“古者天子立后，一娶十二女。谓后与三夫人
各媵其侄娣二，合之为十二。”今言九嫔而不言三夫
人，自世妇已下皆不言其数者，以天子之例推之，六
官惟有六卿、三公，则官不必备。惟其人皆以六卿兼
之，则是后之六宫，当有六嫔，乃其正职，三夫人者亦
不必备。盖或以嫔妇而摄夫人之位，或以夫人而行
六宫之事，所谓十二女者，长者先行，幼者待年，于国
未必一时皆备，而六宫之官，不过以先王嫔妇久于
《礼》者掌其职，岂必王之所娶？且君子不苟于色，世妇、
女御有妇德者充之，无则缺焉，岂拘拘于二十、七八、
十一之数哉？又有外命妇者，盖宫禁深严，知识不能
无壅蔽，内外限隔，凡事亦未易通达。故“每宫以卿之
内子二人、大夫之命妇四人、士之妻八人，诏相其礼
事。”大夫言“下”，士言“中”，盖错举之也。女府掌每宫文书
器物，女史掌每宫书写奚，以给使令之役，皆择民间
女之贤能者。夫惟《周礼》设世妇之官，则臣民妇女之
贤者，得以效用于后之左右，而后宫之礼法得以为

果然，当如内小臣之例，以“奄”字贯于上士之上，亦当
云“奄卿二人”矣。又引《汉法》，《大长秋》等亦用士者，岂有
士人在上而府史皆用女乎？此皆悖理之大者。或疑
卿大夫士庶之妻至于王之北宫，于理得无妨乎？曰：
“后夫人进御，但至王之寝，不至后宫，犹后之不至王
朝，故外命妇等得至后之六宫，无嫌也。”